കണ്ടെയ്നര് ലോറി പിന്നോട്ട് ഓടി, ഗതാഗതം സ്തംഭിച്ചു ഏലൂര്: കണ്ടെയ്നര് റോഡില് നിര്ത്തിയിട്ടിരുന്ന കണ്ടെയ്നര് ലോറി പിന്നിലേക്ക് ഓടി റോഡിന് കുറുകെ നിന്നതുമൂലം ഗതാഗതം സ്തംഭിച്ചു. ഇന്നലെ വൈകിട്ട് 4.30 വോടെ കണ്ടെയ്നര് റോഡ് ഫാക്ട് ഈസ്റ്റേണ് സ്കൂളിന് സമീപമായിരുന്നു സംഭവം. 20 ടണ് റബറുമായി പാലക്കാട്ടേക്ക് പോകാനായി വന്ന 40 അടിയോളം നീളമുള്ള കണ്ടെയ്നര് ലോറിയുടെ ടയര് പൊട്ടിയതിനേത്തുടര്ന്ന് മാറ്റുന്നതുമായി ബന്ധപ്പെട്ട് ഡ്രൈവര് ഫോണില് സംസാരിക്കുന്നതിനിടയിലായിരുന്നു വാഹനം പിന്നിലേക്ക് നീങ്ങിയത്. സംഭവമറിഞ്ഞ് ഏലൂര് പോലീസ് സ്ഥലത്തെത്തി. സമീപത്തുള്ള സര്ക്കാര് സ്ഥാപനമായ കെഎസ്ഐഇ കണ്ടെയ്നര് ഫ്രൈയ്റ്റ് സ്റ്റേഷന് കമ്ബനിയിലെ സ്ട്രാക്കര് കൊണ്ടുവന്ന് കണ്ടെയ്നര് ഇറക്കി മാറ്റുകയായിരുന്നു. കണ്ടെയ്നര് ലോറി റോഡില്നിന്നു നീക്കി രാത്രി 6.30 തോടെ ഗതാഗതം പുനഃസ്ഥാപിച്ചു.